《古意 其四》
清代·邹汉勋

榑桑望落棠，迢迢九万里。钳且谢辔衔，倏忽已过此。

手爪能为谢，弗驭乃驭理。下士欲相效，而已失步跬。

得失两无论，造父世所美。

作者简介：（1806—1854）湖北新化人，字叔绩。咸丰元年举人。以知县从江忠源守庐州御太平军，擢直隶州同知，城破而死。生平治学精谨，于天文、方舆、六书、九数，无不研习。有《新化邹氏敩艺斋遗书》。